અમદાવાદ: રૂ.પ૦૦ અને ૧,૦૦૦ના દરની બ્લેકની ચલણી નોટો બદલી અાપનાર દલાલોનો રાફડો ફાટી નીક્ળ્યો છે તેવામાં બાપુનગર પોલીસ સ્ટેશનમાં ફરજ બજાવતી એક મહિલા પોલીસ કોન્સ્ટેબલ પણ કમિશન એજન્ટ બની જતાં પોલીસબેડામાં ચકચાર મચી ગઇ છે. જૂની નોટો બદલી અાપીને રૂ.૬ લાખ કમિશન લેનાર મહિલા કોન્સ્ટેબલ અને તેના પતિ વિરુદ્ધમાં બોટાદ નજીક સાળંગપુર ખાતે આવેલ સ્વા‌િમનારાયણ ભવનમાં ટ્રાન્સપોર્ટનો ધંધો કરતા વેપારીઅો પાસેથી રૂ.૩૬ લાખ ખંખેર્યા હોવાની પોલીસ ફરિયાદ નોંધાઇ છે. ગાંધીનગર જિલ્લાના કલોલ તાલુકામાં આવેલ રકનપુર ગામમાં રહેતા અને ટ્રાન્સપોર્ટ કંપની ચલાવતા મનીષભાઇ સોમાભાઇ પટેલે સાંતેજ પોલીસ સ્ટેશનમાં બાપુનગરની મહિલા કોન્સ્ટેબલ, તેના પતિ, ભાઇ અને સ્વા‌િમનારાયણ સંપ્રદાયના બે પૂજારી સહિત ૬ વ્યકિતઓ વિરુદ્ધમાં રૂ.૩૬ લાખની છેતરપિંડીની ફરિયાદ દાખલ કરાવી છે. ફરિયાદમાં કરેલા આક્ષેપ પ્રમાણે દોઢ વર્ષ પહેલાં મહિલા કોન્સ્ટેબલ માયાબહેન સુરેશભાઇ પટેલનું બાઇક વાપીથી અમદાવાદ મનીષભાઇની ટ્રાન્સપોર્ટ કંપનીમાં આવ્યું હતું તે દિવસથી બન્ને એકબીજાના પરિચયમાં આવ્યા હતા.